**Δευτέρα 8 Δεκεμβρίου 2014**

**Τηλεμαραθώνιος Αγάπης UNICEF**

**Για την Προστασία των Παιδιών από τη Φτώχεια**

**και τον Υποσιτισμό**

Αξιότιμοι φίλοι εκπαιδευτικοί, μαθητές και γονείς,

Εκ μέρους των παιδιών όλου του κόσμου που δέχονται τη βοήθειά σας επιθυμούμε να σας ευχαριστήσουμε θερμά για την πολύτιμη υποστήριξή σας στο έργο μας και να σας προσκαλέσουμε και αυτή τη φορά να σταθείτε στο πλάι μας.

**Τη Δευτέρα 8 Δεκεμβρίου 2014,** εν όψει και της Ημέρας του Παιδιού – Ημέρας της UNICEF πραγματοποιούμε τον ετήσιο μεγάλο **Τηλεμαραθώνιο Αγάπης της UNICEF** από τη ΝΕΡΙΤ με την υποστήριξη εκατοντάδων ιδιωτικών Ραδιοτηλεοπτικών σταθμών με σκοπό την ενίσχυση των προγραμμάτων μας για τα παιδιά που πλήττονται από τη φτώχεια και τον υποσιτισμό, απροστάτευτα από τις ασθένειες, τη βία και την κακοποίηση, σε κάθε γωνιά της γης.

Συμπληρώθηκαν φέτος **25 χρόνια από την υιοθέτηση της Σύμβασης των Δικαιωμάτων του Παιδιού.** Μαζί πετύχαμε πολλά. Μειώσαμε στο μισό την παιδική θνησιμότητα. Στείλαμε 60 εκατομμύρια περισσότερα παιδιά στο σχολείο. Δώσαμε πρόσβαση σε καθαρό νερό και τουαλέτες σε 1 δισεκατομμύριο ανθρώπους. Μένουν όμως πολλά ακόμα να γίνουν, ένα από τα πιο βασικά είναι **η καταπολέμηση του υποσιτισμού**.

**Σχεδόν το ένα τρίτο των παιδιών στις αναπτυσσόμενες χώρες υποσιτίζονται - 150 εκατομμύρια είναι λιποβαρή για την ηλικία τους.** Άλλα 175 εκατομμύρια παιδιά είναι καχεκτικά λόγω χρόνιων ασθενειών και κακής διατροφής. Πάνω από το 60% όλων των παιδιών, δεν θηλάζουν αποκλειστικά κατά τους κρίσιμους πρώτους 6 μήνες της ζωής τους. Σχεδόν **το ήμισυ** **του συνόλου των θανάτων σε παιδιά κάτω των 5 ετών αποδίδονται στον υποσιτισμό.** Αυτό μεταφράζεται σε 3 εκατομμύρια παιδικές ζωές, ετησίως.

Η UNICEF με την παγκόσμια εμβέλειά της, τις καινοτόμες και αποτελεσματικές στρατηγικές της και την τεχνογνωσία που διαθέτει, μπορεί και σώζει τη ζωή των παιδιών που στερούνται των απαραίτητων αγαθών. Χωρίς τη βοήθεια των ανθρώπων που υποστηρίζουν το έργο της, όπως εσείς, χιλιάδες παιδιά θα πέθαιναν μέσα στους επόμενους μήνες.

**Κάθε λεπτό είναι πολύτιμο. Ένα πεινασμένο παιδί μάς χρειάζεται.**

Σας καλούμε λοιπόν, **αυτή τη δύσκολη για όλους μας χρονιά, που περισσότερο πλήττονται τα πιο ευάλωτα** **μέλη της κοινωνίας μας**, να ενώσετε τις δυνάμεις σας μαζί μας, ώστε να βοηθήσουμε όσα περισσότερα παιδιά μπορούμε, στην Ελλάδα και τον κόσμο, **ενισχύοντας τον Τηλεμαραθώνιο με μια δωρεά σας.**

Σας προσκαλούμε και αυτή τη χρονιά να στηρίξετε την προσπάθειά μας αυτή και να γιορτάσουμε μαζί την Ημέρα του Παιδιού – Ημέρα της UNICEF (11 Δεκεμβρίου) για τα παιδιά όλου του κόσμου. Διοργανώστε μια εκδήλωση ή εφόσον το επιθυμείτε στείλτε τη δωρεά σας για τα παιδιά που έχουν ανάγκη. Ενημερώστε τους εκπαιδευτικούς, τους μαθητές, τους Συλλόγους Γονέων & Κηδεμόνων συντονιστείτε όλοι στη συχνότητα της ΝΕΡΙΤ και παρακολουθήστε τον μεγάλο Τηλεμαραθώνιο της UNICEF.

### ΤΗΛΕΦΩΝΟ ΔΩΡΕΩΝ: **801 - 500 12345**

**επίσης στο INTERNET:** [**www.unicef.gr**](http://www.unicef.gr)

**ή στις τράπεζες:**

ΕΘΝΙΚΗ ΤΡΑΠΕΖΑ: **169/480020-64** ΤΡΑΠΕΖΑ ΠΕΙΡΑΙΩΣ: **5049-022842-011**

ALPHA BANK: **115 00 2002 017649** EUROBANK: **0026-0102-140100540998**

ATTICA BANK: **069 / 54799691** HSBC: **002-066694-130**

και σε όλα τα μηχανήματα αυτόματων συναλλαγών **(ΑΤΜ)** της ΕΘΝΙΚΗΣ ΤΡΑΠΕΖΑΣ

Επίσης από τις 5 έως τις 11 Δεκεμβρίου μπορείτε να μας βοηθήσετε στέλνοντας και SMS στο **54234** γράφοντας τη λέξη **παιδί**. Η χρέωση είναι 1,23€ συμπεριλαμβανομένου ΦΠΑ.

Σας ευχαριστούμε εκ των προτέρων για το μεγάλο δώρο που προσφέρετε στα παιδιά. Το δώρο για ζωή!

Με ιδιαίτερη εκτίμηση,

Ηλίας Λυμπέρης

Γενικός Διευθυντής

Ελληνικής Εθνικής Επιτροπής UNICEF